Na podlagi petega odstavka 10. člena Zakona o kolektivnih tožbah (Uradni list RS, št. 55/17) izdaja minister za pravosodje

PRAVILNIK

o Registru kolektivnih tožb in kolektivnih poravnav

1. člen

(vsebina)

Ta pravilnik ureja vzpostavitev, vzdrževanje in vodenje Registra kolektivnih tožb in kolektivnih poravnav (v nadaljevanju: register), natančneje določa podatke in dokumente, ki se objavijo v registru, način dostopa do registra in trajanje objave podatkov in dokumentov v kolektivnih postopkih po Zakonu o kolektivnih tožbah (Uradni list RS, št. 55/17; v nadaljnjem besedilu zakon), za katere zakon določa, da se javno objavijo v registru.

1. **člen**

**(vzpostavitev, vodenje in vzdrževanje registra)**

(1) Register vzpostavi, vzdržuje in upravlja Vrhovno sodišče Republike Slovenije (v nadaljevanju: Vrhovno sodišče) v elektronski obliki.

(2) Spletna stran sodstva na vidnem mestu vsebuje povezavo za dostop do registra.

(3) V registru se vpisujejo, vodijo in objavljajo:

1. podatki o posameznem kolektivnem postopku in

2. dokumenti v posameznem postopku iz prejšnje točke, za katerega zakon določa, da se javno objavi.

1. **člen**

**(zasnova registra)**

(1) Register se vodi na enoten način za celotno območje Republike Slovenije.

(2) Zasnovan je tako, da uporabniku v osnovnem prikazu omogoča pregled seznama vseh kolektivnih postopkov, v katerem so za vsak postopek najprej dostopni podatki podatkovnega sklopa osnovni podatki o zadevi iz 5. člena tega pravilnika.

(3) Prikaz podatkovnega sklopa podrobnosti izbrane zadeve iz 6. člena tega pravilnika se izvede na zahtevo uporabnika, tako da iz seznama izbere posamezni kolektivni postopek, do katerega dodatnih podatkov oziroma dokumentov želi dostopiti.

1. **člen**

**(pregled podatkov o posameznem kolektivnem postopku)**

Podatki in dokumenti o posameznem kolektivnem postopku so dostopni prek teh podatkovnih sklopov:

1. osnovni podatki o zadevi,

2. podrobnosti izbrane zadeve.

1. **člen**

**(podatkovni sklop osnovni podatki o zadevi)**

(1) Podatkovni sklop osnovni podatki o zadevi vključuje:

1. sodišče, ki vodi kolektivni postopek,

2. opravilna številka zadeve,

3. vrsta kolektivnega postopka:

– postopek potrditve kolektivne poravnave,

– postopek na podlagi kolektivne tožbe (odškodninska, opustitvena),

4. datum vložitve kolektivne tožbe ali predloga za potrditev kolektivne poravnave na sodišče,

5. vrsta zadeve glede na področje zatrjevanega množičnega oškodovanja (2. člen zakona),

6. podatki o strankah kolektivnega postopka:

– o stranki, ki je pravna oseba, zasebnik ali samostojni podjetnik: firma ali ime,

– o stranki, ki je višji državni odvetnik: osebno ime in uradniški naziv,

– o stranki, ki je fizična oseba: osebno ime.

(2) Prikaz osnovnih podatkov o zadevi mora omogočati iskanje in razvrstitev podatkov najmanj po opravilni številki, sodišču, ki vodi postopek in vrsti kolektivnega postopka.

1. **člen**

**(podatkovni sklop podrobnosti izbrane o zadeve)**

(1) Podatkovni sklop podrobnosti izbrane zadeve je razdeljen na naslednje sklope:

1. osnovni podatki,

2. zatrjevano množično oškodovanje,

3. dokumenti,

4. naroki,

5. podatki o članih skupine,

6. podatki o mehanizmih za pridobitev odškodnine.

7. drugi podatki.

(2) Če v zvezi s sklopom iz 2. do 7. točke prejšnjega odstavka sodišče še ni izvedlo vpisa podatkov ali evidentiralo dokumentov, ki se po zakonu objavijo, se v sklopu navede pojasnilo, da sklop še ne vsebuje vpisa, ki se objavi.

1. **člen**

**(sklop osnovni podatki)**

Sklop osnovni podatki vsebuje poleg podatkov iz prvega odstavka 5. člena tega pravilnika tudi podatke o povezanih zadevah z navedbo opravilne številke povezane zadeve in sodišča, ki povezano zadevo obravnava.

1. **člen**

**(sklop zatrjevano množično oškodovanje)**

Sklop zatrjevano množično oškodovanje vsebuje opis množičnega oškodovanja, kot je vsebovan v kolektivni tožbi oziroma predlogu za potrditev kolektivne poravnave. Podatke v register mora vpisati sodišče, ki vodi kolektivni postopek.

1. **člen**

**(sklop dokumenti)**

(1) Sklop dokumenti vsebuje seznam vseh dokumentov, ki so v kolektivnem postopku objavljeni prek registra. Seznam mora vsebovati:

1. datum dokumenta,

2. vrsta dokumenta (kratka označitev vrste dokumenta),

3. opombe (podatek, ali je bilo proti odločitvi vloženo pravno sredstvo, vsebino odločitve o pravnem sredstvu in datum pravnomočnosti odločitve).

(2) Dokumenti morajo biti v seznamu razvrščeni po datumu dokumenta, od najstarejšega proti najnovejšemu.

(3) Seznam mora za posamezen dokument vsebovati tudi spletno povezavo do vsebine dokumenta.

(4) Sodišče, ki vodi kolektivni postopek, mora zaradi objave dokumenta sodno pisanje ali pisanje udeleženca postopka, ki se v skladu z zakonom objavi, pretvoriti v elektronski dokument v obliki TIFF ali PDF in ga poslati z uporabo ustrezne funkcionalnosti e-vpisnika v objavo v register.

1. **člen**

**(sklop naroki)**

Sklop naroki vsebuje seznam razpisanih narokov v kolektivnem postopku. Seznam mora vsebovati:

1. vrsta naroka,

2. datum in ura naroka,

3. lokacija,

4. status naroka (aktiven, preklican, brisan),

5. podatek o javnosti naroka.

1. **člen**

**(sklop podatki o članih skupine)**

(1) Sklop podatki o članih skupine v zvezi s postopkom potrditve kolektivne poravnave oziroma kolektivne odškodninske tožbe vsebuje podatek o tem, ali gre za sistem vključitve ali izključitve, in podatek o številu članov, ki so podali izjavo o vključitvi ali izključitvi. Sklop podatkov o članih skupine ne sme vsebovati osebnega imena člana skupine.

(2) Podatek o številu članov skupine se vpiše samodejno na podlagi izvoza iz e-vpisnika. Sklop podatki o članih skupine vsebuje tudi navedbo datuma, v katerem je bil izvoz iz e-vpisnika izveden.

1. **člen**

**(sklop podatki o mehanizmih za pridobitev odškodnine)**

Sklop podatki o mehanizmih za pridobitev odškodnine vsebuje podatke o tem, katere mehanizme imajo člani na voljo za pridobitev odškodnine po potrjeni kolektivni poravnavi ali kolektivni odškodninski sodbi. Podatke v register vpiše sodišče, ki vodi kolektivni postopek.

1. **člen**

**(sklop drugi podatki)**

Sklop drugi podatki vsebuje podatke, ki jih sodišče, ki vodi kolektivni postopek, glede na okoliščine konkretnega primera tako določi in vpiše v register.

1. **člen**

**(brezplačnost in javnost registra)**

(1) Vrhovno sodišče omogoča brezplačen vpogled in dostop v registru vodenih podatkov in dokumentov.

(2) Register je javen. Pravico do vpogleda ima vsakdo ne glede na pravni interes.

1. **člen**

**(trajanje objave)**

Dostop do podatkov in dokumentov o posameznem kolektivnem postopku mora biti v registru omogočen od dne, ko je v posameznem kolektivnem postopku vložena kolektivna tožba ali predlog za potrditev kolektivne poravnave, in do poteka petih let po pravnomočnem končanju postopka v tej zadevi.

**KONČNA DOLOČBA**

1. **člen**

**(začetek veljavnosti)**

Ta pravilnik začne veljati 21. aprila 2018.

Št. 007-76/2018

Ljubljana, dne \_\_\_\_\_\_\_2017

EVA 2018-2030-0008

**Mag. Goran Klemenčič l.r.**

**minister**

**za pravosodje**